**P.nr.198/2017**

**NË RMËR TË POPULLIT**

**GJYKATA THEMELORE NË FERIZAJ – DEGA NË SHTËRPCË, DEPARTAMENTI I PËRGJITHSHËM,** gjyqtari **Bersim Shaipi,** me sekretareshën juridike **Ollivera Stojkoviq,** në lëndën penale të të akuzuarit **N.Z.** nga fshati..; , Komuna e …;, për shkak të veprës penale Vjedhje pylli nga neni 358 par.2 të KPRK-së, sipas aktakuzave të Prokurorisë themelore në Ferizaj PP/II.nr.1785-3/2017 të dt.13.09.2017 dhe PP/II.nr.1707-6/17 të dt.12.09.2017, të cilat i ka përfaqësuar prokurori **Dushko Manitasheviq**, pas mbajtjes së shqyrtimit fillestar, me dt.05.02.2018 solli dhe publikisht me dt.07.02.2018 shpalli këtë

**A K T GJ Y K I M**

I akuzuari **N.Z.** nga babai S..; dhe e ëma M…;, i vajzërisë H…; , i lindur me data e lindjes..; me vendbanim në fahti…; Komuuna e …; shqiptar, shtetas i Republikës së Kosovës, i martuar, baba i tre fëmijëve, i gjendjes tepër të keqe materiale, e ka kryer shkollën e mesme teknike-mjeshtria mekanik, më heret nuk ka qenë i gjykuar, mbrohet në liri,

**ËSHTË FAJTOR**

**1.** Sepse me dt.23.08.2017 rreth orës 21,oo në vendin e quajtur “Reka e vogël” në Regji-onin ekonomiko pyjor Stani i Doganit, me qëllim vjjedhjeje, që vetes t’i sjellë dobi materiale, me sharrë motorike i ka prerë 15 trupa ahu, të bonitetit III, me diametër prej 24-26 cm, në sasi prej 5,30 m3 (kub) dhe Drejtorisë për zhvillim ekonomik - Njësia e pylltarisë në Shtërpcë i ka shkaktuar dëmin material në vlerë prej 715,50 € (shtaëqind e pesëmbëdhjetë €uro e pesëdhjetë cent).

**2.** Sepse me dt.31.2017 rreth orës 17,oo në pyllin publik të cilin e menaxhon Drejtoria për zhvillim ekonomik në Shtërpcë, në Regjionin ekonomiko pyjor të Nerodimes, në vendin e quajtur “Stani i Doganit”, me qëllim vjedhjeje, që vetes t’i sjellë dobi materiale, me sharrë motorike ka prerë 20 trupa ahu, në lartësi prej 16-18 m, me diametër prej 20-30 cm, në sasi prej 7.80 m3 (kub), të cilat i ka bartë me kamionetën MB-100 me rimorkio, me targa regjistrimi…; duke i shaktuar dëm Drejtorisë për zhvillim ekonomik – Njësisë së pylltarisë në Shtërpcë në vlerë prej 1.053,oo € (njëmijë e pesëdhjetë e tri €uro)

**- Me çka e ka kryer veprën penale Vjedhje pylli nga neni 358 par.2 të KPRK-së,**

Andaj gjyqtari në bazë të neneve 4, 41, 42, 49, 50, 51 52, 62, 69, 73 dhe 74 të KPRK-së dhe nenit 365 të KPPRK-së i shqipton

**DËNIM ME KUSHT**

Ashtu që i cakton dënimin në të holla në shumë prej 300 € (treqind €uro) dhe dënimin me burgim në kohëzgjatje prej 5 (pesë) muajshë, të cilat dënime nuk do të ekzekutohen nëse i akuzuari në afat prej 1 (një) viti, nga dita e plotfuqishmërisë së aktgjykimit nuk kryen asnjë vepër tjetër penale.

I akuzuari obligohet të paguan paushallin gjyqësor në shumë prej 30 € (tridhjetë €uro) në afat prej 15 (pesëmbëdhjetë) ditësh, nga dita e plotfuqishmërisë së këtij aktgjykimi.

I akuzuari obligohet që në emër të dëmit të shkaktuar Drejtorisë për zhvillim ekonomik – Njësisë së pylltarisë në Shtërpcë t’ia kompenson shumën prej 1.768,50 € (njëmijë e shtatëqind e gjashtëdhjetë e tetë €uro e pesëdhjetë cent).

**A r s y e t i m**

Prokuroria themelore në Ferizaj, Departamenti i përgjithshëm ka ngritur aktakuzat e lartpërmendura kundër të akuzuarit N.Z. nga fshati..; , komuna e …; , për shkak të veprës penale Vjedhje pylli nga neni 358 par.2 të KPRK-së.

Gjykata konform nenit 35 par.7 dhe 8 të KPRK-së me aktvendim në procesverbal të dt.05.02.2018 i ka bashkuar lëndët P.nr.198/17 dhe P.br.231/17 për udhëheqje të procedurës unike dhe sjelljes së një vendimi, me që janë arritur kushtet ligjore pasi pranë kësaj gjykate janë udhëhequr procedura të ndara kundër personit të njëjtë për dy vepra penale të njëjta.

Gjyqtari ka gjetur se janë arritur kushtet në kuptim të nenit 81 par.1 dhe 2 të KPRK-së se i akuzuari ka kryer veprën penale në vazhdim Vjedhje pylli nga neni 358 par.2 të KPRK-së, sepse bëhet fjalë për të njëjtin kryes, të njëjtën organizatë të dëmtuar, kontinuitetin e veprës penale sa i përket periudhës kohore dhe të njëjtës vepër penale.

Në dëgjimin e parë i cili është mbajtur me dt.05.02.2018 në të cilin janë lexuar aktakuzat e prokurorit shtetëror pas së cilës i akuzuari N.Z. ka deklaruar se i ka kuptuar aktakuzat dhe veprat penale të cilat i vihen në barrë, duke shtuar se e pranon fajsinë për kryerjen e këtyre veprave penale.

Në shqyrtimin fillestar publik gjyqtari pas dëgjimit të palëve ka sjellë aktvendimin me të cilin e ka aprovuar pranimin e fajsisë pasi ka konstatuar se janë përmbushur të gjitha kushtet ligjore për të njëjtën. Gjyqtari ka konstatuar se pranimi i fajsisë nga i akuzuari është bërë vullnetarisht pasi e ka kuptuar natyrën dhe pasojat e pranimit të fajsisë, se pranimi i fajsisë mbështetet në faktet lëndore të cilat i përmbanë aktakuza dhe se e njëjta është në përputhje me rregullat ligjore.

Në bazë të të dhënave të mëparme gjyqtari ka vërtetuar këëtë gjendje faktike:

- Se i akuzuar N.Z. me paramendium e ka kryer veprën penale Vjedhje pylli në vazhdim nga neni 358 par.2 të KPRK-së, në kohën, vendin dhe mënyrën e përshkruar në dispozi-tivin e këtij aktgjykimi.

Neni 358 par.2 i KPRK-së rregullon se kjo formë e veprës penale është e dënueshme me të holla dhe me burgim në kohëzgjatje prej tre (3) muajshë deri në tri (3) vite.

Në bazë të krejt të dhënave pakontestueshëm është vërtetuar se në veprimet e të akuzuarit janë arritur të gjitha elmentet e qënies së veprës penale dhe se për të njëjtat është penalisht përgjegjës.

Me rastin e shqiptimit të dënimit (individualizimit të të njëjtit) gjyqtari duke u udhëhequr nga dispozitat e nenit 73 dhe 74 të KPRK-së i ka marrë parasyshë të gjitha rrethanat të cilat ndikojnë në llojin dhe lartësinë e dënimit. Për shqiptimin e dënimit me kusht janë marrë parasyshë rrethanat lehtësuese: Pranimi i fajsisë, se është penduar për kryerjen e kësaj vepre penale, qëndrimi i tij para gjykatës, premtimi se në të ardhmen nuk do të kryen asnjë vepër tjetër penale, se është i gjendjes së varfër materiale, rretrhanat e tij familjare se është i martuar, baba i tre fëmijëv edhe papunësinë e tij. Gjyqtari pos rrethanave të përmendura lehtësuese në anën e të akuzuarit ka marrë parasyshë edhe propozimin e prokurorit të shtetit që pas pranimit të fajsisë i akuzuari të dënohet më butë. Përkundër rrethanave lehtësuese në anën e të akuzuarit gjyqtari nuk ka gjetur asnjë rrethanë rënduese ndaj të akuzuarit.

Sipas bindjes së gjyqtarit, dënimi me kusht i shqiptuar të akuzuarit N.Z. duke i pasë në pah rrethanat e lartpërmenduara, paraqet dënim të drejtë i cili është në përputhje me peshën e veprës penale dhe shkallën e përgjegjësisë së të akuzuarit, me bindjen se i njëjti do të arrinë qëllimin e ndëshkimit si në kuptim të preventiveës speciale ndaj të akuzuarit që t’a zbrapsë nga kryerja e veprave tjera penale dhe rehabiliton, ashtu edhe në kuptim të preventivës së përgjithshme në kryesit e tjerë potencial, në kuptim të nenit 41 të KPRK-së.

Vendimi mbi kërkesën pasurore juridike të të dëmtuarit është sjellë konform nenit 463 par.2 të KPPRK-së.

Vendimi mbi shpenzimet e procedurës është sjellë në kuptim të nenit 451 par.1 të KPPRK-së dhe të akuzuarin e ka obliguar të paguan vetëm paushallin gjyqësor në shumë prej 30 € (tridhjetë €uro), duke e pasë në pah gjendjen e tij finansiare.

Në bazë të krejt ekspozesë së mëparme është vendosur si në dispozitiv të këtij aktgjy-kimi.

**GJYKATA THEMELORE NË FERIZAJ – DEGA NË SHTËRPCË**

**P.nr.198/2017 i dt.05.02.2018**

**Gjyqtari**

Bersim Shaipi

**KËSHILLË JURIDIKE:**  Kundër këtij aktgjykimi mund t’i parashtrohet ankesa Gjykatës së Apelit në Prishtinë, në afat prej 15 ditësh, nga dita e pranimit të të njëjtit. Ankesa në ekzemplarë të mjaftueshëm i dorëzohet Gjykatës themelore – Degës.

**U.D.**

- të akuzuarit

- prokuroit shtetëror

- të dëmtuarit

- në shkresa të lëndës